Vonkajšie hemoroidy
Dobrý deň, chcem sa spýtať mám vonkajší hemoroid medzi posvou a an. Otvorom. Natieram si to hemostopom nakoľko  som tehotnav 39tt a nič iné nemozem. Po natreti sa mi aj keď nechcem určite trocha krému dostane aj dovnútra do posvy… nemôže to uškodiť babovi? Ďakujem
Dobrý deň
Ďakujeme za Vašu otázku
Téme hemoroidov v tehotenstve sa v minulosti venovala kolegyňa. Jej odpoveď Vám posielam na
tomto  odkaze
.
V prípade, že Vám Hemostop gél nepomáha, odporúčam Vám aplikovať
Procto-glyvenol krém
, ktorý sa používa na liečbu vonkajších a vnútorných hemoroidov. Obsahuje liečivo tribenozid, ktorý znižuje priepust­nosť a zvyšuje napätie najmenších ciev v mieste aplikácie a lidokaín, ktorý je lokálne anestetikum a pomáha dosiahnuť rýchlu úľavu pri bolesti a zmierniť nepríjemné príznaky hemoroidov. Procto-glyvenol krém sa pri naliehavých ťažkostiach aplikuje 2x denne (ráno a večer) a po odstránení naliehavých ťažkostí sa odporúča aplikácia krému 1x denne. Liek sa môže používať od 4.mesiaca tehotenstva a počas dojčenia, ak sa neprekročí odporúčaná dávka.
Keďže sa Hemostop gél a Procto-glyvenol krém môžu používať počas tehotenstva, nepredpokladá sa nežiadúci účinok na plod.
V prípade zhoršenia Vašich ťažkostí, Vám odporúčam konzultovať Váš zdravotný stav s gynekológom.
Prajem pekný zvyšok dňa
S pozdravom,
PharmDr. Lucia Kubáňová